钦定古今图书集成/理学汇编/文学典/第117卷 > 姚士粦
## 钦定古今图书集成/理学汇编/文学典/第117卷 > 姚士粦

按《列朝诗集》，士粦字叔祥，海盐人。与里人吴震亨、孝
辕同学，以奥博相尚，蒐讨秦、汉以来遗文秘简，撰《秘
册汇函》若干卷。跋尾各为考据，具有原委。冯开之为
南祭酒，较刻南北诸史，多出叔祥之手。孝辕举乡书
官州守，而叔祥以书生穷老，晚岁数过余年，将九十矣，剧谈至分夜不寐。兵兴后，穷饿以死。叔祥有诗集
四卷，孝辕论之，以为其于唐诗，能以变为复，不随人
脚跟生活。而其《自叙》则曰：“念乐写境，才不副音；口愤
趁声，句必杜撰。”盖亦有意振奇，不屑为时调者也。